123ኛው የአድዋ ድል በዓል በሀገር አቀፍ ደረጃ በአድዋ እየተከበረ ነው
123ኛው የአድዋ ድል በዓል በሀገር አቀፍ ደረጃ በአድዋ በመከበር ላይ ይገኛል።እየተበዓሉም የኤፌዴሪ ፕሬዚዳንት ሳህለወርቅ ዘውዴ እና የትግራይ ክልል ምክትል ርዕሰ መስተዳድር ዶክተር ደብረጽዮን ገብረሚካኤልን ጨምሮ ከፍተኛ የመንግስት ባለስልጣናትና ነዋሪዎች በተገኙበት በሀገር ቀፍ ደረጃ በአድዋ  በደማቅ ስነ ስርዓት በመከበር ላይ እንደሚገኝ ተገልጿል፡፡የአድዋ ድል በተመዘገበበት ስፍራም ወደ ቦታው ያመሩ የአድዋ ተጓዦች፣ የጋዜጠኞች እና የኪነ ጥበብ ባለሙያዎች ቡድን በዓሉን ከነዋሪዎች ጋር በማክበር ላይ ይገኛሉ።ከዚህ ባለፈም በአዲስ አበባ ከተማ በዓሉ በልዩ ልዩ ደማቅ ስነ ስርዓቶች እየተከበረ ይገኛል።የአድዋ ድል በዓል በአጼ ሚኒሊክ የሚመራው የኢትዮጵያ ጦር ወራሪውን የጣሊያን ሰራዊት አድዋ ላይ የካቲት 23 ቀን 1888 ዓ.ም ድል የነሳበት አኩሪ ድል ነው።ድሉ ከኢትዮጵያውያን አልፎም በተለይም ለበርካታ ጥቁር ህዝቦች የተጋድሎና የነጻነት ዓርማ ተደርጎም ይወሰዳል።